**Protokoll fra styremøte i MNTF tirsdag 19.09.17 kl 16:00 – 18:00.**

**Tilstede: Edmund Morewood, Ketil Oksvold, Noralf Brækken, Bjørn Steinshaug, Asbjørn Opdal, Morten Valstad, Jan Frode Holtrø, Anne Mette Berg-Christiansen og Sverre Hosen**

**Gjester: Knut Weum, Tron Olav Salte, Elin Bergseth, Ingolf Herbjørnrød og Svein Morten Buer.**

**Agenda**

**Sak1) Valg av lokasjon for nytt hestesportsenter i Midt-Norge**

**Første del av møtet var felles med DNTs styre. Der redegjorde DNT for sin innstilling, som er en høringsuttalelse, ikke et styrevedtak, slik det fremgår av teksten.**

**En kjøreplan for kveldens informasjonsmøte ble gjennomgått. Svein Morten Buer hadde på forespørsel, sagt ja til å være ordstyrer.**

**DNT styret forlot møtet, før MNTF styre gjorde sine vedtak om innstilling i forhold til lokasjonsvalg og om den ekstraordinære generalforsamling skulle utsettes.**

**Vedtak:**

1. **Ekstraordinær generalforsamling avholdes søndag 24. september, som tidligere vedtatt.**
2. **MNTFs styre er delt i forhold til lokasjon av nytt travanlegg**
3. **4 stemte for å støtte LTEs innstilling om å velge Malvik som lokasjon og Orkdal som reserve**
4. **3 stemte for Melhus og Klæbu som aktuelle lokasjonsalternativer.**

**Møtet ble hevet kl 17:50**

**Trondheim 20.09.17**

**Sverre Hosen**